
Τρίτη, 22 Σεπτεμβρίου 2026

ΔΕΛΤΙΟ ΤΥΠΟΥ

Θάνατος γυναίκας στα Χανιά – Έρευνες προς εντοπισμό αγνοούμενου αλλοδαπού στη Σάμο και εντοπισμός της σορού του στη Τουρκία – Συνέχεια ενημέρωσης αναφορικά με το εντοπισμό και διάσωση 37 αλλοδαπών νοτιοανατολικά των Καλών Λιμένων – Αποβίβαση ασθενούς από Ι/Φ σκάφος στην Ερμιόνη - Διακομιδές ασθενών

	Τις απογευματινές ώρες σήμερα, ενημερώθηκε το Α’ Λιμενικό Τμήμα Χανίων για την ανάσυρση μίας 83χρονης ημεδαπής χωρίς τις αισθήσεις της, από τη θαλάσσια περιοχή των Αγίων Αποστόλων Δήμου Χανίων. Η 83χρονηδιακομίστηκε με ασθενοφόρο όχημα του ΕΚΑΒ στο Γενικό Νομαρχιακό Νοσοκομείο, όπου διαπιστώθηκε ο θάνατός της. Από το Α’ Λιμενικό Τμήμα του Κεντρικού Λιμεναρχείου Χανίων που διενεργεί την προανάκριση, παραγγέλθηκε η διενέργεια νεκροψίας-νεκροτομής στην Ιατροδικαστική Υπηρεσία Κρήτης.

*****

	Τις βραδινές ώρες την 20.09.2026, ενημερώθηκε το Ενιαίο Κέντρο Συντονισμού Έρευνας και Διάσωσης (Ε.Κ.Σ.Ε.Δ.) του Αρχηγείου Λ.Σ.-ΕΛ.ΑΚΤ. από το Κέντρο Συντονισμού Έρευνας και Διάσωσης της Άγκυρας (MRCC Ankara) για πτώση ενός 50χρονου αλλοδαπού (υπηκόου Τουρκίας) στη θάλασσα, ο οποίος επέβαινε σε ιδιωτικό σκάφος αναψυχής, στη θαλάσσια περιοχή βορειοανατολικά της Σάμου. Αμέσως, υπό το συντονισμό του Ε.Κ.Σ.Ε.Δ. ενημερώθηκε η Λιμενική Αρχή της Σάμου και ξεκίνησαν έρευνες από ένα Περιπολικό πλοίο Λ.Σ.-ΕΛ.ΑΚΤ. (ΠΠΛΣ), ένα Πλοίο Ανοικτής Θαλάσσης Λ.Σ.-ΕΛ.ΑΚΤ. (ΠΑΘ), ένα Ναυαγοσωστικό σκάφος Λ.Σ.-ΕΛ.ΑΚΤ. (Ν/Γ), καθώς και δύο Περιπολικά σκάφη Λ.Σ.-ΕΛ.ΑΚΤ. (ΠΛΣ). Τις απογευματινές ώρες σήμερα, ενημερώθηκε το Λιμεναρχείο Σάμου από τις αρμόδιες τουρκικές αρχές για τον εντοπισμό της σορού του αγνοουμένου, στην ευρύτερη περιοχή του Κουσάντασι Τουρκίας. 

*****

Συνέχεια ενημέρωσης:
	Αναφορικά με τον εντοπισμό και τη διάσωση 37 αλλοδαπών στη θαλάσσια περιοχή 60 ν.μ. νοτιοανατολικά των Καλών Λιμένων, τις πρωινές ώρες σήμερα, συνελήφθη ένας 21χρονος αλλοδαπός (υπήκοος Νοτίου Σουδάν), εξ’ αυτών, για παράβαση του άρθρου 83 του Ν. 3386/2005 «Παράνομη είσοδος στη χώρα», του άρθρου 25 του Ν. 5038/23 «Διευκόλυνση» και του άρθρου 306 του Π.Κ. «Έκθεση», καθώς αναγνωρίστηκε από τους υπόλοιπους ως ο διακινητής τους. Σύμφωνα με τους αλλοδαπούς εκκίνησαν από την περιοχή Τομπρούκ της Λιβύης, καταβάλλοντας τα χρηματικά ποσά μεταξύ 14.000 δηναρίων Λιβύης και 3.000-4.000 δολαρίων Η.Π.Α., για τη μεταφορά τους στην Ελλάδα.

*****

[bookmark: _GoBack]	Τις απογευματινές ώρες σήμερα, ενημερώθηκε η Λιμενική Αρχή της Ερμιόνης από το Ενιαίο Κέντρο Συντονισμού Έρευνας και Διάσωσης (Ε.Κ.Σ.Ε.Δ.) του Αρχηγείου Λ.Σ.-ΕΛ.ΑΚΤ. ότι έχρηζε άμεσης νοσοκομειακής περίθαλψης ένας 64χρονος αλλοδαπός επιβάτης (υπήκοος Γερμανίας) ιστιοφόρου σκάφους το οποίο ήταν αγκυροβολημένο έξω από τη μαρίνα της Ερμιόνης. Στο σημείο μετέβη το σκάφος «ΑΣΤΕΡΙΑΣ ΙΙΙ» Τ.Ν. 177 Β’ με επιβαίνοντα στέλεχος Λ.Σ.-ΕΛ.ΑΚΤ., όπου παρέλαβε τον ασθενή και τον μετέφερε στο λιμάνι της Ερμιόνης. Από εκεί, ο 64χρονος μεταφέρθηκε με Περιπολικό όχημα Λ.Σ.-ΕΛ.ΑΚΤ. στο Κέντρο Υγείας Κρανιδίου. 

*****

	Με μέριμνα του Κέντρου Επιχειρήσεων του Λιμενικού Σώματος – Ελληνικής Ακτοφυλακής πραγματοποιήθηκαν οι παρακάτω διακομιδές ασθενών, οι οποίοι έχρηζαν άμεσης νοσοκομειακής περίθαλψης:
- 72χρονου, από το λιμάνι της Σκιάθου στο λιμάνι του Βόλου, με το Ε/Γ – Α/Ψ «ΑΘΩΣ» Ν. Σπετσών 323,
-86χρονης, από το λιμάνι Κουφονησίων στο λιμάνι της Νάξου, με το Ε/Γ –Δ/Ρ «ΚΥΡΙΑΡΧΟΣ ΙΙΙ» Ν.Ν.62

